text:
KODI BAIBULO LIMAPHUNZITSA CHIYANI KWENIKWENI? (ZOKUTHANDIZANI POPHUNZIRA)
KODI BAIBULO LIMAPHUNZITSA CHIYANI KWENIKWENI? (ZOKUTHANDIZANI POPHUNZIRA)
Kodi Tilidi ‘M’masiku Otsiriza’? (Gawo 2)
Kodi Baibulo limanena kuti pali zinthu zina zabwino zimene zizichitika ‘m’masiku otsiriza’ ano? Kodi ndi zinthu zabwino ziti zimene zidzachitike masiku otsiriza akadzatha? Taonani
zimene Baibulo limanena pa nkhaniyi.
Zinanso
Muziona Moyo Ngati Mmene Mulungu Amauonera (Gawo 2)
Gawoli lingakuthandizeni kumvetsa za kagwiritsidwe ntchito ka magazi komanso zimene mumakhulupirira pa nkhani ya kuikidwa magazi. Lingakuthandizeninso kufotokozera anthu ena zimene mumakhulupirira.
Muziona Moyo Ngati Mmene Mulungu Amauonera (Gawo 1)
Moyo ndi mphatso yochokera kwa Mulungu. Kodi tingasonyeze bwanji kuti timalemekeza moyo wathu komanso wa anthu ena?
Kodi Mulungu Ali Nalo Cholinga Chotani Dziko Lapansili? (Gawo 3)
Kodi Mulungu anakonza zoti anthu ndiwo adzathetse mavuto amene ali padzikoli?


c: text/html

text:
Kodi N’zoonadi Kuti Akufa Adzauka?
Kodi mungayankhe kuti . . .
inde?
ayi?
mwinamwake?
ZIMENE BAIBULO LIMANENA
“Kudzakhala kuuka.”—Machitidwe 24:15, Baibulo la Dziko Latsopano.
KODI ZIMENEZI ZIKUTANTHAUZA CHIYANI?
Zingatilimbikitse pamene wachibale wathu wamwalira.—2 Akorinto 1:3, 4.
Sitingaopenso imfa.—Aheberi 2:15.
Tidzaonananso ndi achibale athu amene anamwalira.—Yohane 5:28, 29.
KODI ZIMENE BAIBULO LIKUNENAZI TINGAZIKHULUPIRIREDI?
Inde, tingazikhulupirire pa zifukwa zitatu izi:
Mulungu ndi amene analenga moyo. Baibulo limanena kuti Yehova Mulungu ndiye “kasupe wa moyo.” (Salimo 36:9; Machitidwe 17:24, 25) Popeza kuti Mulungu ndi amene anapereka moyo kwa chinthu chilichonse chamoyo, sitingakayikire zoti angathe kuukitsa anthu amene anamwalira.
M’mbuyomu Mulungu anaukitsapo anthu. Baibulo limafotokoza nkhani za anthu 8 amene anaukitsidwa. Pa gulu la anthu amenewa panali achinyamata, achikulire, amuna ndiponso akazi. Ena mwa anthuwa anaukitsidwa pasanapite nthawi yaitali kuchokera pamene anamwalira, koma mmodzi anaukitsidwa patatha masiku anayi ali m’manda.—Yohane 11:39-44.
Mulungu akufunitsitsa kuchitanso zimenezi. Yehova amadana ndi imfa, moti amaiona kuti ndi mdani. (1 Akorinto 15:26) Mulungu ‘akulakalaka’ kugonjetsa mdani ameneyu mwa kuukitsa akufa. Iye akukumbukira anthu onse amene ali m’manda ndipo akufunitsitsa kuwaonanso ali ndi moyo padziko lapansili.—Yobu 14:14, 15.
GANIZIRANI MFUNDO IYI
N’chifukwa chiyani timakalamba n’kufa?
Baibulo limayankha funso limeneli pa GENESIS 3:17-19 ndi pa AROMA 5:12.
Onaninso
Kodi Pali Chiyembekezo Chotani Chokhudza Anthu Amene Anamwalira?
Kodi chimachitika n’chiyani munthu akamwalira? Kodi abale athu amene anamwalira tidzawaonanso?

robotstxt: allowed

filter: keep


text:
Kodi Baibulo Limalola kuti Akazi Kapena Amuna Okhaokha Azigonana?
NKHANI yakuti ngati zili zololeka kuti amuna kapena akazi okhaokha azikwatirana ili mkamwamkamwa m’mayiko ambiri. Ndipotu mu 2015, khoti lalikulu kwambiri ku United States linalengeza kuti maukwati a amuna kapena akazi okhaokha ndi ovomerezeka m’dzikolo. Kenako anthu ambiri anayamba kufufuza nkhaniyi pa intaneti. Ndipo funso limene ankalemba kwambiri linali lakuti, “Kodi Baibulo limanena zotani pa nkhani ya maukwati a amuna kapena akazi okhaokha?”
Baibulo silinena chilichonse chokhudza maukwati a amuna kapena akazi okhaokha. Ndiyeno funso n’kumati, kodi Baibulo limalola kuti akazi kapena amuna azigonana okhaokha?
Anthu ambiri amathamangira kunena kuti akudziwa yankho la funsoli asanafufuze bwinobwino m’Baibulo. Komatu mayankho awo amakhala osiyanasiyana. Ena amanena kuti Baibulo silivomereza kuti amuna kapena akazi azigonana okhaokha. Pomwe ena amanena kuti lamulo la m’Baibulo lakuti “uzikonda mnzako” limapatsa anthu ufulu wogonana ndi aliyense.—Aroma 13:9.
ZIMENE BAIBULO LIMANENA
Kodi ndi mfundo iti imene mukuona kuti ndi yolondola?
Baibulo sililola kuti amuna kapena akazi okhaokha azigonana.
Baibulo limalola kuti amuna kapena akazi okhaokha azigonana.
Baibulo limalimbikitsa anthu kuti azidana ndi amuna kapena akazi ogonana okhaokha.
MAYANKHO:
ZOONA. Baibulo limati: “Amuna amene amagonedwa ndi amuna anzawo, amuna ogona amuna anzawo . . . sadzalowa mu ufumu wa Mulungu.” (1 Akorinto 6:9, 10) Lamuloli limakhudzanso akazi amene amagonana ndi akazi anzawo.—Aroma 1:26.
ZABODZA. Baibulo limanena kuti mwamuna ndi mkazi akakwatirana ndi amene ayenera kumagonana.—Genesis 1:27, 28; Miyambo 5:18, 19.
ZABODZA. Ngakhale kuti Baibulo limaletsa kugonana kwa amuna kapena akazi okhaokha, silimalimbikitsa anthu kuti azidana kapenanso kuchitira nkhanza anthu ochita zimenezi.—Aroma 12:18.
Kodi a Mboni za Yehova Amakhulupirira Zotani Pa nkhaniyi?
A Mboni za Yehova amakhulupirira kuti mfundo za m’Baibulo n’zothandiza ndipo amayesetsa kuzitsatira. (Yesaya 48:17) Choncho iwo amapewa kuchita zinthu zosagwirizana ndi zimene Baibulo limanena pa nkhani yakugonana, monga kugonana kwa amuna kapena akazi okhaokha. (1 Akorinto 6:18) A Mboni anasankha zimenezi ndipo ali ndi ufulu wozitsatira.
A Mboni za Yehova amachitira ena zimene iwonso angakonde kuti ena awachitire
A Mboni za Yehova amayesetsa “kukhala pa mtendere ndi anthu onse.” (Aheberi 12:14) Ngakhale kuti savomereza kuti amuna kapena akazi okhaokha azigonana, iwo sakakamiza anthu kuti aziyendera maganizo awo. Komanso sachitira nkhanza anthu amene amagonana amuna kapena akazi okhaokha kapenanso kusangalala akamamva kuti ena akuwachitira zankhanza. A Mboni za Yehova amayesetsa kuchitira ena zimene nawonso angakonde kuti ena awachitire.—Mateyu 7:12.
Kodi Baibulo Limalimbikitsa Anthu Kuti Azisalana?
Anthu ena anganene kuti Baibulo limalimbikitsa anthu kuti azisala amuna kapena akazi amene amagonana okhaokha, ndipo amaona kuti anthu omwe amatsatira mfundo za m’Baibulo ndi omva zawo zokha. Iwo amanena kuti: ‘Nthawi yomwe Baibulo linkalembedwa n’kuti anthu asanachangamuke. Masiku ano timakhala bwinobwino ndi anthu osiyana nawo mitundu, mayiko ndiponso amuna kapena akazi omwe amasankha kugonana okhaokha.’ Anthu amaganizo oterewa amaona kuti kudana ndi khalidweli kumangofanana ndi kudana ndi anthu a mitundu ina. Komatu zimenezi sizingakhale zomveka. N’chifukwa chiyani tikutero?
Zili choncho chifukwa chakuti kudana ndi khalidwe la kugonana kwa amuna kapena akazi okhaokha n’kosiyana kwambiri ndi kudana ndi anthu akhalidweli. Baibulo limalimbikitsa Akhristu kuti azilemekeza anthu onse. (1 Petulo 2:17) Koma mfundoyi sikusonyeza kuti Akhristu azingochita nawo makhalidwe osiyanasiyana amene anthu ena akuchita.
Taganizirani chitsanzo ichi: Tiyerekeze kuti inuyo mumaona kuti kusuta kumaononga moyo ndiponso n’koipa. Ndiyeno munthu amene mumagwira naye ntchito amasuta. Kodi zingakhale zomveka ngati anthu atamati ndinu wosazindikira chifukwa chakuti mumadana ndi kusuta? Kodi tinganene kuti mumamusala kapena kumuda chifukwa chakuti inu simusuta? Ngati mnzanuyo atamakukakamizani kuti muyambe kusuta, kodi pamenepa sitinganene kuti iyeyo ndi wosazindikira komanso wankhakamira?
A Mboni za Yehova anasankha kumatsatira mfundo za makhalidwe abwino zopezeka m’Baibulo. Iwo salimbikitsa anthu kuchita zinthu zimene Baibulo limaletsa. Komabe sanyoza kapena kuchitira nkhanza anthu amene ali ndi makhalidwe osiyana ndi awo.
Kodi Zimene Baibulo Limanena N’zankhanza?
Kodi anthu amene amagonana ndi amuna kapena akazi anzawo anabadwa choncho? Ngati zili choncho, kodi sikungakhale kuwalakwira kunena kuti amalakwitsa kugonana ndi amuna kapena akazi anzawo?
Baibulo silinena kuti anthu ena amagonana ndi amuna kapena akazi anzawo chifukwa cha mmene anabadwira. Komabe limasonyeza kuti anthu ena amavutika kusiya makhalidwe ena ake. Ngakhale zili choncho, Baibulo limati tizipewa makhalidwe oipa, monga kugonana amuna kapena akazi okhaokha, kuti tisangalatse Mulungu.—2 Akorinto 10:4, 5.
Ena anganene kuti zimene Baibulo limanenazi n’zankhanza. Amanena zimenezi chifukwa amaganiza kuti anthufe timayenera kuchita zimene thupi lathu likufuna. Amaonanso kuti n’zosatheka munthu kudziletsa maganizo ofuna kugonana akamubwerera. Komabe Baibulo limasonyeza kuti anthu analengedwa mosiyana ndi nyama chifukwa angathe kudziletsa. Apatu Mulungu anatilemekeza kwambiri anthufe.—Akolose 3:5.
Taganizirani izi: Akatswiri ena amanena kuti anthu ena mwachibadwa amakhala osachedwa kupsa mtima. Pa nkhaniyi, Baibulo silinena kuti anthu ena sachedwa kupsa mtima chifukwa cha mmene anabadwira. Komabe limasonyeza kuti anthu ena amakhala ‘okonda kukwiya’ ndiponso ‘aukali.’ (Miyambo 22:24; 29:22) Baibulo limanenanso kuti: “Usapse mtima ndipo pewa kukwiya.”—Salimo 37:8; Aefeso 4:31.
Anthu ambiri angavomereze kuti malangizo amenewa ndi othandiza komanso sakusonyeza nkhanza kwa anthu amene ali ndi vutoli. Ndipotu akatswiri amene amakhulupirira kuti anthu ena mwachibadwa sachedwa kupsa mtima ndi amenenso amayesetsa kuthandiza anthu oterewa kuti azidziletsa.
Nawonso a Mboni za Yehova amayesetsa kuthandiza anthu kuti asinthe khalidwe lililonse losemphana ndi zimene Baibulo limanena monga kugonana kwa amuna ndi akazi omwe sanakwatirane. Baibulo limalangiza anthu a amakhalidwe onsewa kuti: “Aliyense wa inu akhale woyera mwa kudziwa kulamulira thupi lake m’njira yoyera kuti mukhale olemekezeka pamaso pa Mulungu, osati mwa chilakolako chosalamulirika cha kugonana.”—1 Atesalonika 4:4, 5.
“Ena Mwa Inu Munali Otero”
Anthu amene ankafuna kukhala Akhristu m’nthawi ya atumwi, anali ndi makhalidwe osiyanasiyana ndipo ena anafunika kusintha kwambiri. Mwachitsanzo, Baibulo limanena za anthu ena omwe anali “adama, opembedza mafano, achigololo, amuna amene amagonedwa ndi amuna anzawo, amuna ogona amuna anzawo.” Limanenanso kuti: “Ndipo ena mwa inu munali otero.”—1 Akorinto 6:9-11.
Kodi mfundo yakuti “ena mwa inu munali otero,” ikutanthauza kuti anthu amene anasiya kugonana ndi amuna kapena akazi anzawo sankakhala ndi maganizo ofuna kuchitanso khalidweli? Ayi, tikutero chifukwa Baibulo limalangiza anthu oterewa kuti: “Pitirizani kuyenda mwa mzimu, ndipo simudzatsatira chilakolako cha thupi ngakhale pang’ono.”—Agalatiya 5:16.
Apatu sikuti Baibulo likunena kuti Mkhristu akasintha sangakhalenso ndi maganizo ofuna kuchita zoipa. M’malomwake limanena kuti munthu angasankhe kuchita kapena kusachita zoipa zimene akuganizazo. Akhristu amayesetsa kudziletsa kuti asachite zinthu zoipa zimene mtima wawo umalakalaka.—Yakobo 1:14, 15.
Baibulo limasonyeza kuti kulakalaka zinthu n’kosiyana ndi kuzichita. (Aroma 7:16-25) Choncho, munthu yemwe amalakalaka kugonana ndi amuna kapena akazi anzake angathetse vutoli ngati atasiya kuganizira kwambiri zimenezi. Izi n’zotheka chifukwa anthufe timatha kudziletsa kuti tisakwiye msanga, tisachite chiwerewere ndiponso tisakhale adyera.—1 Akorinto 9:27; 2 Petulo 2:14, 15.
Ngakhale kuti a Mboni za Yehova amayesetsa kutsatira mfundo za m’Baibulo, iwo sakakamiza anthu ena kuti azitsatira. Ndipotu amalemekeza ufulu wa ena ngakhale kuti zochita za anthuwo sizigwirizana ndi zimene iwo amachita. Uthenga umene a Mboni za Yehova ali nawo ndi wothandiza kwambiri ndipo amafunitsitsa kuuza anthu omwe angafune kumvetsera.—Machitidwe 20:20.
1. Aroma 12:18: “Khalani mwamtendere ndi anthu onse.”
2. Yesaya 48:17: “Ine Yehova ndine Mulungu wanu, amene ndimakuphunzitsani kuti zinthu zikuyendereni bwino.”
3. 1 Akorinto 6:18: “Thawani dama.”
4. 1 Petulo 2:17: “Lemekezani anthu, kaya akhale amtundu wotani.”
5. Akolose 3:5: “Choncho chititsani ziwalo za thupi lanu padziko lapansi kukhala zakufa ku dama, zinthu zodetsa, chilakolako cha kugonana.”
6. Yakobo 1:14, 15: “Munthu aliyense amayesedwa mwa kukopedwa ndi kukodwa m’chilakolako chake. Ndiye chilakolako chikatenga pakati, chimabala tchimo.”
Onaninso
Kodi Baibulo Limati Chiyani pa Nkhani ya Ukwati wa Amuna Kapena Akazi Okhaokha?
Mulungu amene anayambitsa ukwati amadziwa bwino zimene anthu okwatirana angachite kuti akhale ndi banja lolimba komanso losangalala.


text:
Zochitika Padzikoli
Padziko Lonse
Ngakhale kuti alimi akumalima zakudya zambiri, njala siikutha padziko lonse. Zikuoneka kuti alimi akumakolola chakudya choti chikhoza kukwanira anthu 12 biliyoni. Chakudya chimenechi n’chokwanira chifukwa padziko lonse pali anthu pafupifupi 7 biliyoni. Koma njala siikutha chifukwa cha mavuto a zachuma komanso chifukwa choti chakudya china chikumangotayidwa. Vuto linanso ndi loti chakudyachi sichigawidwa mwachilungamo.
Britain ndi United States
Kafukufuku amene anachitika m’dziko la United States ndi Britain anasonyeza kuti anthu 24 pa 100 alionse ogwira ntchito yoona za ndalama “akhoza kuba kapena kuswa malamulo n’cholinga choti zinthu ziwayendere bwino.” Anthu 16 pa 100 alionse ananena kuti akhoza kuswa malamulo ngati “atadziwa kuti sagwidwa.”
Argentina
Ku Argentina, aphunzitsi atatu pa 5 alionse amapempha tchuthi chifukwa chopanikizika maganizo kapena chifukwa chothawa zachiwawa zomwe zimachitika kusukulu.
South Korea
Zikuoneka kuti m’zaka zikubwerazi ku South Korea kuzipezeka anthu ambiri okhala okha.
China
Boma la China likufuna kuti kuyambira m’chaka cha 2016, m’mizinda ya m’dzikolo mudzakhale mpweya wabwino. Koma zimenezi zikuoneka kuti m’mizinda yambiri sizidzatheka. Komanso m’dzikolo madzi a m’zitsime omwe anthu amamwa ndi oipa kwambiri.


text: 34 Yehova analankhulanso ndi Mose, kuti:2 “Lamula ana a Isiraeli, uwauze kuti, ‘Pamene mukukalowa m’dziko la Kanani,+ nawa malire a dziko+ limene mudzalandire ngati cholowa chanu.+3 “‘Chigawo chanu chakum’mwera chiyenera kuyambira kuchipululu cha Zini, kumalire a Edomu.+ Malire anu a kum’mwera ayenera kuchokera kumathero a Nyanja Yamchere,+ kum’mawa.4 Malirewo akadutse kum’mwera kwa chitunda cha Akirabimu+ kulowera ku Zini, n’kuloweranso kum’mwera kwa Kadesi-barinea.+ Kenako akakhotere ku Hazara-adara+ n’kukafika ku Azimoni.5 Ndiyeno malirewo akalowere kuchigwa* cha Iguputo+ mpaka kukafika ku Nyanja Yaikulu.+6 “‘Malire anu a kumadzulo+ akatsatire gombe la Nyanja Yaikulu.7 “‘Malire anu a kumpoto akayende motere: Mukalembe malirewo kuchokera ku Nyanja Yaikulu mpaka kuphiri la Hora.+8 Kuchokera kuphiri la Hora, mukalembe malirewo akafike ku Hamati,+ mpaka ku Zedadi.+9 Malirewo akafike ku Zifironi, mpaka ku Hazara-enani.+ Awa ndiwo adzakhale malire anu a kumpoto.10 “‘Ndiyeno mukalembe malire anu a kum’mawa kuyambira ku Hazara-enani mpaka ku Sefamu.11 Malirewo akatsike kuchokera ku Sefamu kulowera ku Ribila, kum’mawa kwa Aini. Akatsikebe mpaka akagunde malo otsetsereka a kum’mawa kwa nyanja ya Kinereti.*+12 Malirewo akatsike ndithu mpaka kumtsinje wa Yorodano, ndipo akathere ku Nyanja Yamchere.+ Limeneli ndilo dziko lanu+ ndi malire ake olizungulira.’”13 Chotero Mose anauza ana a Isiraeli kuti: “Ili ndilo dziko limene ligawidwe kwa inu mwa maere+ monga cholowa chanu. Lidzagawidwa kwa inu monga momwe Yehova analamulira kuti lipatsidwe kwa mafuko 9 ndi hafu.+14 Fuko la ana a Rubeni mwa mabanja a makolo awo, ndi fuko la ana a Gadi mwa mabanja a makolo awo, alandira kale cholowa chawo. Ndiponso hafu ya fuko la Manase, nawonso alandira kale cholowa chawo.+15 Mafuko awiri ndi hafuwo alandira kale cholowa chawo kudera la kum’mawa kwa Yorodano, moyang’anana ndi Yeriko.”+16 Yehova anapitiriza kulankhula ndi Mose, kuti:17 “Amuna amene akakugawireni malo monga cholowa chanu, mayina awo ndi awa: Wansembe Eleazara+ ndi Yoswa mwana wa Nuni.+18 Musankhe mtsogoleri mmodzi pa fuko lililonse, kuti akathandize kugawa cholowa cha malo.+19 Amunawo mayina awo ndi awa: Pa fuko la Yuda,+ Kalebe mwana wa Yefune, +20 pa fuko la ana a Simiyoni,+ Semuyeli mwana wa Amihudi,21 pa fuko la Benjamini,+ Elidadi mwana wa Kisiloni,22 pa fuko la ana a Dani,+ mtsogoleri Buki mwana wa Yogili,23 pa ana a Yosefe+ ku fuko la ana a Manase,+ mtsogoleri Hanieli mwana wa Efodi,24 pa fuko la ana a Efuraimu,+ mtsogoleri Kemueli mwana wa Sipitana,25 pa fuko la ana a Zebuloni,+ mtsogoleri Elizafana mwana wa Paranaki,26 pa fuko la ana a Isakara,+ mtsogoleri Palitiyeli mwana wa Azani,27 pa fuko la ana a Aseri,+ mtsogoleri Ahihudi mwana wa Selomi,28 ndipo pa fuko la ana a Nafitali,+ mtsogoleri Pedaheli mwana wa Amihudi.”29 Amenewa ndiwo amuna amene Yehova analamula kuti akagawire malo ana a Isiraeli, kuti akakhale ndi malo awoawo m’dziko la Kanani.+


text:
CHUMA CHOPEZEKA M’MAWU A MULUNGU | MASALIMO 135-141
Tinapangidwa Modabwitsa Kwambiri
Davide ankaganizira za makhalidwe a Mulungu omwe amaonekera m’zinthu zimene analenga. Zimenezi zinachititsa kuti azitumikira Yehova ndi mtima wonse.
Davide atayamba kuganizira mozama zinthu zimene Yehova analenga, anayamba kutamanda Yehova
“Ndidzakutamandani chifukwa munandipanga modabwitsa”
“Mafupa anga sanali obisika kwa inu pamene munali kundipanga m’malo obisika, pamene munali kundiwomba ngati nsalu m’malo apansi kwambiri padziko lapansi”
“Maso anu anandiona pamene ndinali mluza, ndipo ziwalo zanga zonse zinalembedwa m’buku lanu”


text:
MUTU 49
Analalikira ku Galileya Komanso Anaphunzitsa Atumwi
MATEYU 9:35-38; 10:1-15 MALIKO 6:6-11 LUKA 9:1-5
YESU ANAPITANSO KU GALILEYA
ANATUMIZA ATUMWI KUTI AKALALIKIRE
Yesu anali atagwira mwakhama ntchito yolalikira kwa zaka pafupifupi ziwiri. Koma sanaganize zoti apume kapena kusiya ntchito yolalikira. M’malomwake, Yesu “anayamba ulendo woyendera mizinda ndi midzi yonse [ya ku Galileya]. Anali kuphunzitsa m’masunagoge awo, kulalikira uthenga wabwino wa ufumu ndi kuchiritsa matenda amtundu uliwonse ndi zofooka zilizonse.” (Mateyu 9:35) Zimene Yesu anaona pa nthawiyi zinamuchititsa kutsimikiza mtima kuti alalikire m’madera enanso. Koma kodi akanakwanitsa bwanji kuchita zimenezi?
Pamene Yesu ankayenda anaona kuti anthu ambiri ankafunika kuthandizidwa komanso kulimbikitsidwa mwauzimu. Anthuwo anali ngati nkhosa zopanda m’busa, onyukanyuka ndi otayika. Iye anawamvera chisoni ndipo anauza ophunzira ake kuti: “Inde, zokolola n’zochuluka, koma antchito ndi ochepa. Choncho pemphani Mwini zokolola kuti atumize antchito kukakolola.”—Mateyu 9:37, 38.
Yesu ankadziwa bwino zimene akanachita kuti athandize anthuwo. Anaitana atumwi ake 12 ndi kuwagawa awiriawiri ndipo anapanga magulu 6. Kenako anawapatsa malangizo omveka bwino kuti: “Musapite mumsewu wa anthu a mitundu ina, ndipo musalowe mumzinda wa Asamariya. M’malomwake, nthawi zonse muzipita kwa nkhosa zosochera za nyumba ya Isiraeli. Pitani ndi kulalikira kuti, ‘Ufumu wakumwamba wayandikira.’”—Mateyu 10:5-7.
Ufumu umene anauzidwa kuti akalalikire ndi umene Yesu ananena mu pemphero lachitsanzo. ‘Ufumu wakumwamba unali utayandikira’ chifukwa Yesu Khristu, yemwe anali Mfumu yoikidwa ndi Mulungu, anali pakati pawo. Koma n’chiyani chikanachititsa anthu kukhulupirira kuti ophunzira a Yesu ankaimiradi Ufumu wakumwamba? Pa nthawiyi Yesu anapatsa ophunzira ake mphamvu zochiritsa komanso kuukitsa akufa. Ophunzirawo sankafunika kulipiritsa anthu akachita zimenezi. Ndiyeno kodi akanapeza bwanji zinthu zofunika pa moyo wawo ngati chakudya?
Pa ulendowu Yesu anauza ophunzira ake kuti asatenge kalikonse. Sanafunike kutenga golide, siliva kapena mkuwa m’zikwama zawo za ndalama. Iwo sanafunike kutenganso matumba a chakudya, malaya awiri a mkati kapena nsapato. N’chifukwa chiyani sanafunike kutenga zinthu zimenezi? Yesu anawatsimikizira kuti: “Wantchito ayenera kulandira chakudya chake.” (Mateyu 10:10) Anthu okonda choonadi amene akanakumana nawo ndi omwe akanapatsa ophunzirawo zinthu zofunikira pa moyo wawo. Kenako Yesu ananena kuti: “Mukafika pakhomo lililonse, khalani pamenepo mpaka nthawi yochoka kumeneko itakwana.”—Maliko 6:10.
Yesu anauzanso ophunzira ake zimene ayenera kuchita akafika pakhomo la munthu kuti amuuze uthenga wa Ufumu. Iye anawauza kuti: “Pamene mukulowa m’nyumba, perekani moni kwa a m’banja limenelo. Ngati nyumbayo ili yoyenera, mtendere umene mukuifunira ukhale panyumbayo, koma ngati si yoyenera, mtendere wanu ubwerere kwa inu. Kulikonse kumene munthu sakakulandirani kapena kumvetsera mawu anu, potuluka m’nyumba imeneyo kapena mumzinda umenewo sansani fumbi kumapazi anu.”—Mateyu 10:12-14.
Kodi chikanachitika n’chiyani ngati mzinda wonse kapena mudzi wonse wakana kumvetsera uthenga wawo? Yesu ananena kuti mzindawo kapena mudziwo udzalandira chilango chachikulu. Iye anati: “Ndithu ndikukuuzani, Chilango cha Sodomu ndi Gomora pa Tsiku la Chiweruzo chidzakhala chocheperako poyerekeza ndi cha mzinda umenewo.”—Mateyu 10:15..


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
9 Tsopano Yobu anayankha kuti:
2 “Ndikudziwa bwino kuti zili choncho.
Koma kodi munthu angakhale bwanji wosalakwa pa mlandu wotsutsana ndi Mulungu?+
3 Ngati Mulunguyo akufuna kutsutsana naye,+
Munthuyo sangamuyankhe n’kamodzi komwe pamafunso 1,000.
4 Iye ali ndi mtima wanzeru ndiponso mphamvu zambiri.+
Ndani angachite naye makani, koma osavulala?+
5 Iye amasuntha mapiri,+ anthu osadziwa n’komwe.
Amawachotsa chifukwa cha mkwiyo.+
6 Amachititsa dziko lapansi kunjenjemera pamalo ake,
Mwakuti zipilala+ zake zimagwedezeka.
7 Amauza dzuwa kuti lisawale,
Ndipo amaphimba nyenyezi.+
8 Kumwamba anakutambasula yekha,+
Ndipo amayenda pamafunde aatali a m’nyanja.+
9 Anapanga gulu la nyenyezi la Asi, gulu la nyenyezi la Kesili,
Gulu la nyenyezi la Kima+ ndi zipinda zamkati za Kum’mwera.
10 Amachita zinthu zazikulu ndi zosatheka kuzifufuza,+
Ndiponso zinthu zodabwitsa zosawerengeka.+
11 Iyetu amadutsa pafupi nane koma ine osamuona,
Amandipitirira koma ine osamuzindikira.+
12 Ndithu iye amalanda. Ndani angamuletse?
Ndani angamufunse kuti, ‘Mukuchita chiyani?’+
13 Mulungu sadzabweza mkwiyo wake.+
Anthu othandiza munthu wachiwawa+ amagwa pansi pa mapazi ake.
14 N’chifukwa chake ndikamamuyankha,
Ndiyenera kusankha bwino mawu anga.+
15 Choncho, sindingamuyankhe ngakhale nditakhala kuti ndikunena zoona.+
Ndingachonderere amene akutsutsana nane pa mlandu.+
16 Nditamuitana, kodi angandiyankhe?+
Sindikukhulupirira kuti angandimvetsere.
17 Iye amene wandikantha ndi mavuto onga mphepo yamkuntho,
Wachulukitsa zilonda zanga popanda chifukwa.+
18 Sadzalola kuti ndipumeko mpweya wabwino,+
Chifukwa akungondikhuthulira zinthu zowawa.
19 Ngati kuli wamphamvu kwambiri, ndi iyeyo.+
Ngati pali wolimbikitsa chilungamo, ndikufuna andiitane.
20 Ndikanakhala kuti ndikulondola, pakamwa panga pomwe pakanandinena kuti ndine wolakwa.
Ndikanakhala wosalakwa, iye akanandinena kuti ndine wachinyengo.
21 Ngakhale ndikanakhala wosalakwa, sindikanadziwa zimenezo,
Ndipo ndikanakana moyo wanga.
22 N’chifukwa chake ndikunena kuti zonsezo mfundo yake ndi imodzi, yakuti:
‘Iye amapha osalakwa komanso oipa.’+
23 Anthu atati afe mwadzidzidzi chifukwa cha kusefukira kwa madzi,
Iye angaseke anthu osalakwa akuvutika.
24 Dziko lapansi laperekedwa m’manja mwa woipa.+
Iye amaphimba nkhope za oweruza ake.
Ngati si iyeyo, ndiye ndi ndani?
25 Komanso masiku anga akufulumira kwambiri kuposa munthu wothamanga.+
Iwo athawa ndipo ndithu sadzaona zabwino.
26 Ayenda ngati ngalawa za bango,
Ngati chiwombankhanga chimene chimauluka uku ndi uko pofunafuna chakudya.+
27 Ngati ndanena kuti, ‘Ndiiwale nkhawa zanga,+
Ndisinthe maonekedwe anga+ ndi kusangalala,’
28 Ndachita mantha ndi zopweteka zanga zonse.+
Ndikudziwa kuti mundiona kuti ndine wolakwa.
29 Ndithu ndidzapezeka kuti ndine wolakwa.
N’chifukwa chiyani ndikuvutika pachabe?+
30 Nditati ndisambe madzi a chipale chofewa,
Ndi kusamba m’manja ndi sopo,+
31 Inuyo mungandiviike m’dzenje,
Ndipo zovala zanga zinganyansidwe nane ndithu.
32 Pakuti iye si munthu+ ngati ine kuti ndimuyankhe,
Kapena kuti tizengane mlandu.
33 Palibe munthu woti agamule mlandu wathu,+
Woti akhale woweruza wathu.
34 Iye achotse ndodo yake pa ine,+
Ndipo kuopsa kwake kusandichititse mantha.
35 Ndilankhule ndipo ndisachite naye mantha,
Chifukwa ine sindiopa kulankhula naye.
Patsani ena
Patsani ena
Yobu 9
Baibulo la Dziko Latsopano la Malemba Opatulika
https://www.jw.org/finder?docid=1011452&Book=18&Chapter=9&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D9%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MUTU 2
Ufumu Wakhazikitsidwa Kumwamba
1, 2. Kodi n’chiyani chinachitika chomwe chinasintha moyo wa anthu padziko lapansili, nanga n’chifukwa chiyani sizodabwitsa kuti palibe munthu anaona zimenezi zikuchitika?
KODI mukanamva bwanji mukanakhalapo pamene zinthu zinkasintha kwambiri pa moyo wa anthu? Kodi mukanazindikira zinthu zikuluzikulu zimene zikuchititsa kuti zinthu zisinthe? Mwina simukanazindikira. Nthawi zambiri anthu sazindikira zimene zimachititsa kuti zinthu ndiponso maboma asinthe, koma zinthuzo zikasintha moyo wa anthu ambiri umasinthanso.
2 Komatu pali zinazake zimene zinachitika zomwe zinasintha moyo wa anthu padziko lapansili ndipo palibe munthu amene anaona zimenezi zikuchitika. Zimene zinachitika n’zakuti Ufumu umene Mulungu analonjeza kalekale, womwe wolamulira wake ndi Mesiya, unakhazikitsidwa kumwamba. Ufumuwu udzathetsa maboma onse amene akulamulira panopo. (Werengani Danieli 2:34, 35, 44, 45.) Chifukwa chakuti anthu sanaone kukhazikitsidwa kwa Ufumuwu, kodi tinganene kuti Yehova sankafuna kuti anthu adziwe za nkhaniyi? Kapena kodi Yehova anathandiza anthu ake okhulupirika kudziwa za Ufumuwu usanakhazikitsidwe? Tiyeni tione.
“Mthenga Wanga . . . Adzandikonzera Njira”
3-5. (a) Kodi “mthenga wa pangano” wotchulidwa pa Malaki 3:1 ndi ndani? (b) N’chiyani chinayenera kuchitika “mthenga wa pangano” asanabwere kukachisi?
3 Kuyambira kale kwambiri Yehova anakonza zodziwitsa anthu ake za kukhazikitsidwa kwa Ufumu umene wolamulira wake ndi Mesiya. Mwachitsanzo, tiyeni tione ulosi wopezeka pa Malaki 3:1. Ulosiwu umati: “Taonani! Ine nditumiza mthenga wanga ndipo iye adzandikonzera njira. Mwadzidzidzi, Ambuye woona, amene anthu inu mukumufunafuna, adzabwera kukachisi Wake. Adzabwera ndi mthenga wa pangano amene mukumuyembekezera mosangalala.”
4 Kodi Yehova, yemwe ndi “Ambuye woona,” anabwera liti kudzayendera anthu amene ankatumikira m’bwalo la kachisi wauzimu padziko lapansi? Ulosiwu umafotokoza kuti Yehova adzabwera ndi “mthenga wa pangano.” Kodi mthenga ameneyu ndi ndani? Ndi Yesu Khristu yemwe ndi Mesiya komanso Mfumu. (Luka 1:68-73) Monga Wolamulira yemwe wangoikidwa kumene, Yesu anafunika kuyendera komanso kuyeretsa anthu a Mulungu padziko lapansi.
5 Nanga kodi “mthenga,” woyamba amene watchulidwa pa Malaki 3:1 ndi ndani? Mthenga ameneyu anayenera kuonekera Ufumu wolamulidwa ndi Mesiya usanakhazikitsidwe. Kodi chaka cha 1914 chisanafike, alipo amene ‘anakonza njira’ Ufumuwu usanakhazikitsidwe?
6. Kodi ndani anagwira ntchito ya “mthenga” imene inathandiza kuti anthu okhulupirika akonzekere zinthu zomwe zinali kudzachitika m’tsogolo?
6 M’bukuli tipeza mayankho a mafunso ngati amenewa pamene tikuona mbiri ya atumiki a Yehova a masiku ano. Mbiri imeneyi imasonyeza kuti chakumapeto kwa zaka za m’ma 1800, kagulu ka anthu okhulupirika kanayamba kuonekera. Pa nthawiyi kunali Akhristu ambiri onyenga koma ndi kagulu kokhaka kamene kanapangidwa ndi Akhristu oona. Kaguluka kanayamba kudziwika ndi dzina lakuti Ophunzira Baibulo. Amene ankatsogolera gululi, omwe ndi Charles T. Russell ndi anzake ena, anagwira ntchito yofanana ndi “mthenga” wa mu ulosi uja. Iwo ankapereka malangizo auzimu kwa anthu a Mulungu ndiponso kuwathandiza kukonzekera zimene zinali kudzachitika m’tsogolo. Tiyeni tione njira zinayi zimene ‘mthengayu’ anachitira zimenezi.
Ankalambira Mulungu Motsogoleredwa ndi Choonadi
7, 8. (a) M’zaka za m’ma 1800, kodi ndani ankaphunzitsa anthu poyera kuti chiphunzitso chakuti moyo sufa n’chabodza? (b) Fotokozani ziphunzitso zimene M’bale Charles T. Russell ndi anzake anathandiza anthu kuzindikira kuti n’zabodza.
7 Ophunzira Baibulo ankapemphera komanso kufufuza malemba. Kenako ankakambirana komanso kulemba ndi kufalitsa mfundo za choonadi zomwe apeza. Kwa zaka zambiri, matchalitchi amene amati ndi achikhristu akhala ali mumdima wauzimu moti ziphunzitso zawo zambiri n’zochokera ku zikhulupiriro zachikunja. Chitsanzo chimodzi ndi chiphunzitso chakuti mzimu sufa. Koma m’zaka za m’ma 1800, anthu angapo amene ankaphunzira Baibulo anaunikanso chiphunzitso chimenechi ndipo anapeza kuti si zimene Mawu a Mulungu amaphunzitsa. Anthu monga Henry Grew, George Stetson ndi George Storrs analemba komanso kuphunzitsa anthu molimba mtima kuti chiphunzitso chimenechi ndi chabodza. * Zimene anachita zinakhudza kwambiri C. T. Russell ndi anzake ena.
8 Kagulu ka Ophunzira Baibulo kanazindikiranso kuti ziphunzitso zina zogwirizana ndi chiphunzitso chakuti mzimu sufa n’zabodza komanso n’zosokoneza. Chimodzi mwa ziphunzitso zimenezi n’chakuti, anthu onse abwino amapita kumwamba komanso kuti Mulungu amawotcha anthu oipa kumoto. Russell ndi anzake ena analimba mtima kuti athandize anthu kuzindikira kuti ziphunzitso zimenezi ndi zabodza polemba nkhani, mabuku, timapepala komanso kulalikira.
9. Kodi magazini ya Zion’s Watch Tower inafotokoza zotani zokhudza chiphunzitso cha Utatu?
9 Ophunzira Baibulo anathandizanso anthu kuzindikira kuti chiphunzitso chofala kwambiri cha Utatu n’chabodza. Magazini yotchedwa Zion’s Watch Tower yomwe inatuluka m’chaka cha 1887, inanena kuti: “Baibulo limanena momveka bwino kuti pali kusiyana pakati pa Yehova ndi Ambuye wathu Yesu.” Magaziniyi inasonyezanso kuti n’zodabwitsa kuti “chiphunzitso cha Utatu, chomwe chimati milungu itatu imapanga Mulungu mmodzi kapena kuti mwa Mulungu mmodzi muli milungu itatu, n’chofala kwambiri komanso kuti anthu anafika pochivomereza. Chifukwa chakuti matchalitchi anafika povomereza chiphunzitsochi, zikungoonetseratu kuti ali mumdima wandiweyani moti sakudziwa kuti zimene akuphunzitsazo ndi zabodza.”
10. Kodi Nsanja ya Olonda inafotokoza zotani zosonyeza kuti chaka cha 1914 chidzakhala chapadera?
10 Cholinga chachikulu cha magazini yomwe inkatchedwa kuti Zion’s Watch Tower and Herald of Christ’s Presence (yomwe masiku ano timati Nsanja ya Olonda), chinali kufotokoza maulosi onena za kukhalapo kwa Khristu. Akhristu odzozedwa omwe ankalemba magazini imeneyi anaona kuti ulosi wa Danieli wonena za “nthawi zokwanira 7,” unkanena za nthawi imene cholinga cha Mulungu chokhudza Ufumu wa Mesiya chidzakwaniritsidwe. Pofika m’zaka za m’ma 1870, Akhristuwa anali atazindikira kuti nthawi zokwana 7 zidzatha m’chaka cha 1914. (Dan. 4:25; Luka 21:24) Ngakhale kuti abale athuwa sanamvetse bwinobwino kufunika kwa chaka chimenechi, analalikira mwakhama zimene ankadziwa pa nthawiyo ndipo anachita zimenezi m’madera ambiri. Zimene anachitazi zikutithandizabe mpaka pano.
11, 12. (a) Kodi M’bale Russell ankayamikira ndani chifukwa cha mfundo zimene ankaphunzitsa? (b) Kodi ntchito imene Russell ndi anzake anagwira chaka cha 1914 chisanafike inali yofunika bwanji?
11 Russell komanso anthu ena okhulupirika amene anagwira nawo ntchitoyi sanafune kulandira ulemu chifukwa chotulukira mfundo za choonadi zimenezi. Russell anayamikira anzake amene anagwira ntchitoyi poyambirira. Komabe iye anayamikira kwambiri Yehova Mulungu, yemwe amaphunzitsa anthu Ake zinthu zofunikira pa nthawi yoyenera. Apa n’zoonekeratu kuti Yehova anadalitsa khama la Russell ndi anzake aja n’cholinga choti athe kusiyanitsa choonadi ndi ziphunzitso zonyenga. M’kupita kwa nthawi kusiyana kwawo ndi matchalitchi amene amati ndi achikhristu kunayamba kuonekera kwambiri.
12 Abale amenewa anagwira ntchito yotamandika kwambiri yopititsa patsogolo ziphunzitso zolondola chaka cha 1914 chisanafike. Magazini ya The Watch Tower and Herald of Christ’s Presence ya November 1, 1917, inanena kuti: “Anthu ambiri masiku ano anamasuka moti alibenso mantha amene amabwera chifukwa cha chiphunzitso chakuti anthu amakapsa ku moto ndiponso ziphunzitso zina zabodza . . . Mfundo za choonadi zomwe zinayamba kufalitsidwa zaka zoposa 40 zapitazo zikupitirizabe kufalikira kwambiri mpaka zidzadzaza dziko lonse lapansi ndipo ngakhale otsutsa atayesetsa bwanji sangathe kulepheretsa zimenezi.”
13, 14. Kodi “mthenga” anachita chiyani pokonza njira ya Mfumu yemwenso ndi Mesiya? (b) Kodi tingaphunzire chiyani kwa abale athu akale?
13 Ndiye taganizirani izi: Pamene kukhalapo kwa Khristu kunkayamba anthu anali okonzeka. Koma kodi anthuwo akanakonzekera akanakhala kuti sakudziwa kusiyanitsa pakati pa Yesu ndi Atate wake, Yehova? Ayi. Komanso anthuwa anakhala okonzeka chifukwa ankakhulupirira kuti mphatso ya moyo wosakhoza kufa imaperekedwa kwa otsatira a Khristu owerengeka chabe, osati zoti munthu aliyense akafa amakalandira mphatso ya moyo wosakhoza kufa kwinakwake. Ndipotu iwo sakanakhala okonzeka akanakhala kuti ankakhulupirira zoti Mulungu amazunza anthu kumoto kwamuyaya. Choncho, n’zodziwikiratu kuti “mthenga” uja anagwira ntchito yaikulu yokonza njira ya Mfumu yomwenso ndi Mesiya.
14 Kodi ifeyo tingaphunzire chiyani kwa abale athu akale amenewa? Nafenso tiyenera kukonda kuwerenga komanso kuphunzira Mawu a Mulungu mwakhama. (Yoh. 17:3) Pamene anthu ambiri m’dzikoli ali panjala yauzimu, tikufunikira kuyesetsa kuti tizikonda kwambiri chakudya chauzimu.
“Tulukani Mwa Iye Anthu Anga”
15. Kodi m’kupita kwa nthawi Ophunzira Baibulo anazindikira chiyani? (Onaninso mawu a m’munsi.)
15 Ophunzira Baibulo ankaphunzitsa kuti m’pofunika kusiya kugwirizana ndi matchalitchi ena a dzikoli. Mu 1879, magazini ya Nsanja ya Olonda inafotokoza za “tchalitchi cha Babulo.” Kodi pamenepa ankanena za a Papa kapena za tchalitchi cha Katolika? Kwa zaka zambiri matchalitchi achipulotesitanti ankanena kuti Babulo yemwe amatchulidwa m’maulosi a m’Baibulo amanena za tchalitchi cha Katolika. Koma m’kupita kwa nthawi Ophunzira Baibulo anazindikira kuti matchalitchi onse amene amati ndi achikhristu ali m’gulu la “Babulo.” Izi zili choncho chifukwa chakuti matchalitchi onsewa amaphunzitsa zinthu zabodza ngati zimene tazitchula pamwambazi. * Choncho mabuku athu anayamba kufotokoza mosapita m’mbali zimene munthu aliyense woona mtima, amene ali m’zipembedzo zimenezi, ayenera kuchita.
16, 17. (a) Kodi buku la Millennial Dawn, Voliyumu III, komanso Nsanja ya Olonda zinathandiza bwanji anthu kusiya kugwirizana ndi chipembedzo chonyenga? (b) Ndi mfundo iti imene inachititsa kuti chenjezo lotuluka m’Babulo likhale lopanda mphamvu? (Onani mawu a m’munsi.)
16 Mwachitsanzo, mu 1891, buku la Millennial Dawn, Voliyumu III, linasonyeza kuti Mulungu anakana Babulo ponena kuti: “Mulungu anakana matchalitchi onse omwe amati ndi achikhristu.” Mabukuwa ananenanso kuti aliyense “amene sagwirizana ndi zimene matchalitchiwa amaphunzitsa komanso kuchita, ayenera kuchoka m’chipembedzo chimenecho.”
17 Magazini ya Nsanja ya Olonda yomwe inatuluka mu January chaka cha 1900, inachenjeza aliyense amene sanafufutitse dzina lake m’zipembedzo zimene zimati n’zachikhristu komanso amene amanena kuti, “Inetu ndimagwirizana ndi mfundo za choonadi ndipo sindipitanso ku misonkhano ya zipembedzo zina.” M’nkhaniyi munalinso funso lakuti: “Kodi n’zoyenera kuti munthu akhale m’chipembedzo choona koma n’kumachita nawo zimene Babulo amachita? Kodi tinganene kuti munthu amene akuchita zimenezi akumvera . . . kusangalatsa ndiponso kuchita zovomerezeka pamaso pa Mulungu? Ayi ndithu. Pamene munthuyo ankalowa chipembedzo chakecho anakhala ngati wachita pangano pamaso pa anthu, choncho ayenera kuchita zinthu zogwirizana ndi panganolo mpaka pamene . . . adzalengeze poyera kuti wachoka m’chipembedzocho.” M’kupita kwa nthawi, mfundo imeneyi inayamba kugogomezeredwa kwambiri. * Choncho, atumiki a Yehova anayenera kusiyiratu kuchita chilichonse chogwirizana ndi chipembedzo chonyenga.
18. N’chifukwa chiyani zinali zofunika kuti anthu atuluke mu “Babulo Wamkulu”?
18 Chenjezo limeneli, loti anthu atuluke mu Babulo Wamkulu, likanakhala kuti sankalibwereza pafupipafupi, ndiye kuti pamene Khristu ankaikidwa kukhala Mfumu sakanakhala ndi gulu la Akhristu odzozedwa padziko lapansi amene anali okonzekera kuikidwa kwake. Tikutero chifukwa chakuti Akhristu amene angatumikire Yehova “motsogoleredwa ndi mzimu ndi choonadi,” ndi okhawo amene sagwirizana ndi Babulo. (Yoh. 4:24) Kodi nafenso timayesetsa kuti tisamagwirizane ndi chipembedzo chonyenga? Tiyeni nthawi zonse tizitsatira lamulo lakuti: “Tulukani mwa iye anthu anga.”
Ankayenera Kusonkhana
19, 20. Kodi Nsanja ya Olonda inalimbikitsa bwanji anthu a Mulungu kuti azisonkhana n’kumalambira Mulungu?
19 Ophunzira Baibulo ankaphunzitsa kuti Akhristu oona ayenera kusonkhana kuti azilambira Mulungu ngati n’kotheka. Kuti munthu akhale Mkhristu woona sankafunika kungochoka m’chipembedzo chonyenga, koma ankafunikanso kulambira Mulungu woona limodzi ndi Akhristu anzake. Magazini oyambirira a Nsanja ya Olonda ankalimbikitsa owerenga kuti azisonkhana n’kumalambira Mulungu. Mwachitsanzo, mu July chaka cha 1880, M’bale Russell anapereka lipoti la misonkhano imene inachitika m’madera osiyanasiyana. M’lipotili anafotokoza kuti misonkhanoyi inali yolimbikitsa kwambiri. Kenako analimbikitsa omwe ankawerenga magazini ya Nsanja ya Olonda kuti azitumiza makhadi osonyeza mmene akupitira patsogolo mwauzimu ndipo makhadi ena ankasindikizidwa m’magaziniwa. M’bale Russell anafotokoza cholinga cha zimenezi ponena kuti: “Tonse tikufuna tidziwe . . . mmene Ambuye akukuthandizirani komanso ngati mukupitirizabe kusonkhana ndi abale anu m’chikhulupiriro.”
20 Mu Nsanja ya Olonda ya 1882, munatuluka nkhani ya mutu wakuti, “Kusonkhana Pamodzi.” Nkhaniyi inalimbikitsa Akhristu kuti azisonkhana n’cholinga choti “aziphunzitsana komanso kulimbikitsana.” Inanenanso kuti: “Zilibe kanthu kaya pagulu lanulo pali munthu wophunzira kwambiri kapena amene ali ndi luso linalake, komabe aliyense azibweretsa Baibulo lake, pepala ndiponso pensulo. Muzilemba mfundo zambiri mmene mungathere zomwe mukuona kuti zingakuthandizeni. Mukasonkhana muzisankha nkhani yoti mukambirane, n’kupempha Mzimu kuti ukuthandizeni kumvetsa nkhaniyo. Kenako muziwerenga, kusinkhasinkha komanso kuyerekezera malemba osiyanasiyana ndipo mosakayikira mudzamvetsa choonadi.”
21. Kodi zimene zinkachitika ku Pennsylvania, zinapereka bwanji chitsanzo chabwino pa nkhani yosonkhana ndiponso kuthandiza Akhristu?
21 Likulu la Ophunzira Baibulowa linali m’dera la Allegheny, ku Pennsylvania, m’dziko la America. Ku likulu lawolo ankasonyeza chitsanzo chabwino chosonkhana pamodzi potsatira langizo la m’malemba lopezeka pa Aheberi 10:24, 25. (Werengani.) Patapita nthawi, m’bale wina wachikulire, dzina lake Charles Capen, anafotokoza zimene ankakumbukira za misonkhano imeneyi ali mnyamata. Iye analemba kuti: “Ndimakumbukirabe lemba lomwe linalembedwa pa khoma la panyumba yochitirapo misonkhano ya gulu lathu. Mawu ake anali akuti: ‘Mphunzitsi wanu ndi mmodzi yekha, [Khristu] ndipo nonsenu ndinu abale.’ Lemba limeneli limandikumbutsa kuti pakati pa anthu a Yehova palibe munthu amene ali ndi udindo wapamwamba kuposa mnzake.” (Mat. 23:8) M’bale Capen amakumbukirabe mmene nkhani zapamisonkhano imeneyi komanso mmene abale ankamulimbikitsira. Amakumbukiranso mmene M’bale Russell ankachitira khama kuthandiza Mkhristu aliyense payekha.
22. (a) Kodi misonkhano yachikhristu imene inkachitika chaka cha 1914 chisanafike inali yofunika bwanji? (b) Kodi ifeyo tikuphunzirapo chiyani pa zimene zinkachitika nthawi imeneyo?
22 Anthu okhulupirika anamvera ndiponso kutengera chitsanzo chimenechi. Mipingo inakhazikitsidwa m’madera monga ku Ohio ndi Michigan komanso ku North America ndi madera ena. Ndiye taganizirani izi: Kodi zikanatheka kuti anthu okhulupirika akonzekere kukhalapo kwa Khristu akanakhala kuti sanaphunzitsidwe kutsatira langizo louziridwa loti azisonkhana pamodzi n’kumalambira Mulungu? Ayi. Kodi tikuphunzirapo chiyani pamenepa? Nafenso tiziyesetsa kupezeka pamisonkhano yachikhristu nthawi zonse kuti tizilambira Mulungu komanso kuti tizilimbikitsana mwauzimu.
Ankayenera Kulalikira
23. Kodi magazini a Nsanja ya Olonda anafotokoza bwanji mfundo yakuti Akhristu onse odzozedwa akuyenera kumagwira ntchito yolalikira?
23 Ophunzira Baibulo ankaphunzitsa kuti Akhristu onse odzozedwa ayenera kugwira ntchito yolalikira choonadi. Nsanja ya Olonda ya 1885, inafotokoza kuti: “Tizikumbukira kuti munthu aliyense wodzozedwa, anadzozedwa kuti azigwira ntchito yolalikira (Yes. 61:1), ndipo umenewu ndiwo utumiki wake.” Nkhani ina yomwe inatuluka m’chaka cha 1888, inanena kuti: “Ntchito yathu ndi yodziwika bwino . . . Ngati tingainyalanyaze kapena kupereka zifukwa zosamveka zosagwirira ntchitoyi, ndiye kuti ndife akapolo aulesi komanso sindife oyenera kupatsidwa udindo wapamwamba kwambiri monga odzozedwa.”
24, 25. (a) N’chiyani chikusonyeza kuti M’bale Russell ndi anzake ena sankangolimbikitsa ena kuti azilalikira? (b) Kodi kopotala wina anafotokoza kuti ankagwira bwanji ntchito yolalikira magalimoto asanachuluke?
24 M’bale Russell komanso anzake ena sankangolimbikitsa ena kugwira ntchito yolalikira. Anayamba kutulutsa timapepala tomwe tinkadziwika kuti, Timapepala ta Ophunzira Baibulo (Bible Students’ Tracts), tomwe kenako tinayamba kudziwika kuti, Ziphunzitso Zakale za Mulungu (Old Theology Quarterly). Owerenga Nsanja ya Olonda ankalandira timapepalati kuti azikagawira anthu kwaulere.
Tingachite bwino kudzifunsa kuti, ‘Kodi ntchito yolalikira ndi yofunika kwambiri pa moyo wanga?’
25 Anthu amene nthawi zonse ankagwira ntchitoyi ankadziwika ndi dzina lakuti akopotala. Charles Capen yemwe tamutchula kale uja nayenso anali kopotala. Iye ananena kuti: “Kuti ndithe kulalikira gawo langa ku Pennsylvania, ndinkagwiritsa ntchito mapu opangidwa ndi boma la United States. Mapuwa ankasonyeza misewu yonse ya m’derali. Zimenezi zinkandithandiza kuti ndithe kulalikira dera lonseli wapansi. Nthawi zina ndinkayenda masiku atatu n’kumafunsa anthu ngati akufuna kuti ndikawabweretsere mabuku a Studies in the Scriptures. Kenako ndinkachita hayala hatchi yokhala ndi kangolo n’kukapereka mabukuwo. Nthawi zambiri ndinkapuma komanso kugona m’mafamu. Masiku amenewo n’kuti magalimoto asanachuluke.”
26. (a) Kodi kugwira ntchito yolalikira kunali kothandiza bwanji kwa anthu a Mulungu kuti akhale okonzekera Ufumu wa Khristu? (b) Kodi ndi mafunso ati amene tingachite bwino kudzifunsa?
26 Pa nthawi imeneyo, kugwira ntchito yolalikira kunkafunika kulimba mtima komanso khama. Kodi Akhristu oona akanakhala okonzekera ulamuliro wa Khristu akanakhala kuti sanaphunzitsidwe kufunika kwa ntchito yolalikira? Ayi. Ndipotu ntchito imeneyi inayenera kukhala chizindikiro chachikulu cha kukhalapo kwa Khristu. (Mat. 24:14) Anthu a Mulungu ankaona kuti ntchito yopulumutsa anthu imeneyi ndi yofunika kwambiri pa moyo wawo ndipo zimenezi zikusonyeza kuti anali okonzeka. Ndiye tingachite bwino kudzifunsa kuti: ‘Kodi ndimaona kuti ntchito yolalikira ndi yofunika kwambiri pa moyo wanga? Kodi ndimayesetsa kusintha zinthu zina pa moyo wanga kuti ndigwire nawo ntchito imeneyi?’
Ufumu wa Mulungu Wabadwa
27, 28. Kodi Yohane anaona masomphenya otani, nanga Satana ndi ziwanda zake anatani Ufumu utabadwa?
27 Kenako, chaka chapadera cha 1914 chinafika. Monga mmene tinanenera kumayambiriro kuja, palibe munthu amene anaona zinthu zochititsa chidwi zomwe zinachitika kumwamba. Komabe, mtumwi Yohane anaonetsedwa masomphenya ophiphiritsira zimene zinachitikazo. Yohane anaona “chizindikiro chachikulu” kumwamba. “Mkazi” wa Mulungu, yemwe ndi gulu la zolengedwa zauzimu zakumwamba, anatenga pakati n’kubereka mwana wamwamuna. Mwana wophiphiritsayo posachedwapa ‘akusa mitundu yonse ndi ndodo yachitsulo.’ Koma atangobadwa “anatengedwa msangamsanga n’kupititsidwa kwa Mulungu ndi kumpando wake wachifumu.” Kenako panamveka mawu ofuula kumwamba akuti: “Tsopano chipulumutso, mphamvu, ufumu wa Mulungu wathu, ndi ulamuliro wa Khristu wake zafika.”
28 Mosakayikira, Yohane anaona kubadwa kwa Ufumu womwe wolamulira wake ndi Mesiya. Masomphenya amenewa anali osangalatsa kwambiri koma Satana ndi ziwanda zake sanasangalale nawo. Iwo anachita nkhondo ndi angelo okhulupirika, omwe ankatsogoleredwa ndi Mikayeli, kapena kuti Khristu. Kodi nkhondoyi inatha bwanji? Baibulo limanena kuti: “Chinjokacho chinaponyedwa pansi, njoka yakale ija, iye wotchedwa Mdyerekezi ndi Satana, amene akusocheretsa dziko lonse lapansi kumene kuli anthu. Iye anaponyedwa kudziko lapansi, ndipo angelo akenso anaponyedwa naye limodzi.”
29, 30. Pambuyo poti Ufumu wa Mesiya wabadwa, kodi zinthu zinasintha bwanji (a) padziko lapansi? (b) kumwamba?
29 Chaka cha 1914 chisanafike, Ophunzira Baibulo ananeneratu kuti mavuto adzayamba m’chaka chimenechi. Komabe ngakhale iwowo sankadziwa kuti zinthuzo zidzachitika bwanji. Masomphenya a Yohane anasonyeza kuti kenako Satana adzayamba kulowelera kwambiri pa zochitika za anthu. Ndipo Baibulo pofotokoza masomphenyawa limati: “Tsoka dziko lapansi ndi nyanja, chifukwa Mdyerekezi watsikira kwa inu, ndipo ali ndi mkwiyo waukulu podziwa kuti wangotsala ndi kanthawi kochepa.” (Chiv. 12:12) Mu 1914, nkhondo yoyamba ya padziko lonse inayamba ndipo chizindikiro cha kukhalapo kwa Khristu monga Mfumu chinayamba kuonekera padziko lonse. Pamenepa “masiku otsiriza” adziko loipali anayamba.
30 Komabe, kumwamba kunali chisangalalo chifukwa Satana ndi ziwanda zake anachotsedwako. Yohane analemba kuti: “Kondwerani kumwamba inu ndi inu okhala kumeneko.” (Chiv. 12:12) Ndiyeno Satana ndi ziwanda zake atachotsedwa kumwamba, Yesu n’kuikidwa kukhala Mfumu, Ufumu wake unali wokonzeka kuthandiza anthu a Mulungu padziko lapansi. Kodi anthuwo anathandizidwa bwanji? Monga taonera kumayambiriro kwa mutuwu, “mthenga wa pangano” yemwe ndi Khristu anayamba kugwira ntchito yoyeretsa atumiki a Mulungu padzikoli. Kodi kuyeretsako kunachitika bwanji?
Nthawi ya Mayesero
31. (a) Kodi mneneri Malaki analosera kuti zinthu zidzakhala bwanji pa nthawi yoyeretsa? (b) Nanga ulosiwu unakwaniritsidwa bwanji?
31 Ulosi wa Malaki unasonyeza kuti kuyeretsako sikudzakhala kophweka. Iye analemba kuti: “Ndani adzapirire pa tsiku limene adzabwere? Ndipo ndani adzaime chilili iye akadzaonekera? Iye adzakhala ngati moto wa woyenga zitsulo komanso ngati sopo wa ochapa zovala.” (Mal. 3:2) Zimenezi n’zimenedi zinachitika. Kuyambira m’chaka cha 1914, anthu a Mulungu padziko lonse lapansi anakumana ndi mavuto aakulu komanso zinthu zimene zinayesa chikhulupiriro chawo. Pa nthawi ya nkhondo yoyamba ya padziko lonse, Ophunzira Baibulo ambiri anazunzidwa mwankhanza komanso kumangidwa. *
32. Kodi ndi mavuto otani omwe ankachitika pakati pa abale okhaokha kuyambira m’chaka cha 1916?
32 Panalinso mavuto ena pakati pa abale okhaokha. Mwachitsanzo, M’bale Russell atamwalira mu 1916 ali ndi zaka 64 zokha, anthu a Mulungu ambiri anakhudzidwa ndi imfayi. Imfa yake inapangitsa kuti zioneke kuti anthu ambiri ankadalira kwambiri munthu mmodzi. M’bale Russell sankafuna kuti anthu azimulemekeza kwambiri, koma zikuoneka kuti anthu ambiri anali ndi mtima wofuna kumulambira. Anthu ambiri ankaganiza kuti imfa yake ichititsa kuti ntchito yotulukira mfundo za choonadi isapitirire ndipo ena anayesetsa kuti asokoneze ntchitoyi. Zimenezi zinayambitsa magulu ampatuko omwe anachititsa kuti gulu ligawanike.
33. Kodi chikhulupiriro cha anthu a Mulungu chinayesedwa bwanji zimene ankayembekezera zitalephera kuchitika?
33 Vuto linanso linali lakuti zimene anthu ankayembekezera kuti zichitika sizinachitike. Ngakhale kuti Nsanja ya Olonda inali itaneneratu kuti Nthawi za Akunja zidzatha mu 1914, abale sanamvetse kuti n’chiyani kwenikweni chimene chidzachitike m’chakachi. (Luka 21:24) Iwo ankaganiza kuti mu 1914, Khristu adzatenga Akhristu odzozedwa, omwe ndi gulu la mkwatibwi, n’kupita nawo kumwamba kuti akalamulire naye limodzi. Koma zimenezi sizinachitike. Chakumapeto kwa 1917, Nsanja ya Olonda inanena kuti ntchito yokolola yomwe inatenga zaka 40 idzatha chakumayambiriro kwa chaka cha 1918. Koma ntchito yolalikirayi siinathe ndipo inapitabe patsogolo. Magaziniyi inanenanso kuti nthawi yokolola inatha ndipo imene yatsala ndi yokunkha zotsala. Komabe, anthu ambiri anasiya kutumikira Yehova chifukwa chokhumudwa.
34. (a) Kodi n’chiyani chinachitika mu 1918 chomwe chinayesa kwambiri chikhulupiriro cha abale? (b) N’chifukwa chiyani atsogoleri ambiri a zipembedzo ankaganiza kuti ntchito ya Ophunzira Baibulo itha?
34 Mu 1918 munachitikanso zinthu zina zomwe zinayesa kwambiri chikhulupiriro cha abale. M’bale J. F. Rutherford, yemwe analowa m’malo mwa C. T. Russell potsogolera anthu a Mulungu, anamangidwa pamodzi ndi abale ena 7 omwe anali ndi maudindo. Iwo anamangidwa pa milandu yabodza ndipo anagamulidwa kuti akakhale ku ndende ya ku Atlanta, Georgia, m’dziko la America kwa zaka zambiri. Kwa kanthawi ndithu, ntchito ya anthu a Mulungu inaoneka ngati yasokonekera. Atsogoleri ambiri a zipembedzo zomwe zimati n’zachikhristu anasangalala. Iwo ankaganiza kuti kumangidwa kwa abale amaudindowa, kutsekedwa kwa likulu lawo ku Brooklyn komanso kuletsedwa kwa ntchito yolalikira ku America ndi ku Ulaya zichititsa kuti ntchito ya Ophunzira Baibulo ithe. Zimenezi zikanachititsa kuti ntchito yolalikira isawasowetsenso mtendere. (Chiv. 11:3, 7-10) Komatu iwo ankangodzinamiza.
Nthawi Yopezanso Mphamvu
35. N’chifukwa chiyani Yesu analola kuti anthu ake akumane ndi mavuto, ndipo anatani kuti awathandize?
35 Anthu amene ankadana ndi choonadiwo sankadziwa kuti n’chifukwa chiyani Yesu walola kuti anthu ake akumane ndi mavuto. Pa nthawiyi n’kuti Yehova akugwira ntchito “ngati woyenga zitsulo ndiponso ngati woyeretsa siliva.” (Mal. 3:3) Yehova komanso Mwana wake ankadziwa kuti pambuyo poyeretsa komanso kuyenga, padzapezeka anthu ena okhulupirika omwe adzakhale oyenera kutumikira Mfumu. Kungoyambira chakumayambiriro kwa 1919, zinaonekeratu kuti mzimu wa Mulungu unachita zinthu zosiyana kwambiri ndi zimene adani a anthu ake ankaganiza. Anthu okhulupirika anapezanso mphamvu. (Chiv. 11:11) Pa nthawi imeneyi, Khristu anakwaniritsa chizindikiro chachikulu cha masiku otsiriza. Anasankha “kapolo wokhulupirika ndi wanzeru,” komwe ndi kagulu ka amuna odzozedwa, kuti azitsogolera anthu ake pa ntchito yopereka chakudya chauzimu pa nthawi yoyenera.
36. N’chiyani chinasonyeza kuti anthu a Mulungu ayambiranso kupeza mphamvu mwauzimu?
36 M’bale Rutherford komanso abale ena aja anamasulidwa pa March 26, 1919. Pasanapite nthawi yaitali, abale anakonza zoti pachitike msonkhano waukulu m’mwezi wa September. Anayambanso kukonza zoti ayambe kutulutsa magazini ina yotchedwa The Golden Age. Magaziniyi inakonzedwa kuti izitulukira limodzi ndi Nsanja ya Olonda komanso kuti izigawidwa mu utumiki. * M’chaka chomwechi, anatulutsanso koyamba kabuku kakuti Bulletin komwe panopa ndi Ndandanda ya Misonkhano ya Utumiki Komanso Moyo Wathu Wachikhristu. Kungoyambira nthawi imeneyo, kabukuka kakhala kothandiza pa ntchito yolalikira. Choncho, kuyambira m’chaka cha 1919, Mkhristu aliyense anayamba kulimbikitsidwa kugwira ntchito yolalikira nyumba ndi nyumba.
37. Chaka cha 1919 chitadutsa, kodi anthu ena anasonyeza bwanji kuti sanali okhulupirika?
37 Ntchito yolalikirayi inapitiriza kuyenga atumiki a Khristu chifukwa anthu amene anali onyada komanso odzitukumula sankafuna kugwira ntchito yooneka ngati yonyozekayi. Amene sankafuna kugwira nawo ntchito yolalikirayi anasiya kugwirizana ndi anthu okhulupirika. Ndipo chaka cha 1919 chitadutsa, anthu ena osakhulupirika omwe anali okwiya kwambiri anayamba kunena zinthu zabodza komanso kugalukira atumiki a Mulungu. Iwo anayambanso kugwirizana ndi anthu amene ankazunza atumiki okhulupirika a Yehova.
38. Kodi kuyenda bwino kwa zinthu pakati pa Akhristu kukutitsimikizira chiyani?
38 Ngakhale kuti otsatira a Khristu anakumana ndi mavuto onsewa zinthu zinapitirizabe kuwayendera bwino mwauzimu. Zimenezi zikutipatsa umboni wosatsutsika wakuti Ufumu wa Mulungu ukulamulira. Gulu la anthu opanda ungwiro linakwanitsa kupambana mavuto osiyanasiyana amene Satana komanso dziko loipali linayambitsa. Zimenezi sizikanatheka popanda thandizo la Mulungu lomwe amapereka kudzera mu Ufumu wa Mesiya komanso mwa Mwana wake.
39, 40. Kodi m’bukuli muli zinthu zotani? (b) Kodi kuphunzira bukuli kukuthandizani bwanji?
39 M’mitu yotsatirayi tikambirana zimene Ufumu wa Mulungu wachita padziko lapansi kungoyambira pamene unabadwa kumwamba. Chigawo chilichonse cha bukuli chizifotokoza ntchito imodzi imene Ufumu ukuchita padziko lapansili. M’mutu uliwonse muli bokosi lomwe lizithandiza munthu aliyense payekha kudziwa ngati amaona kuti Ufumuwu ndi weniweni. M’mitu yomalizira tidzakambirana zimene Ufumuwu udzachite posachedwapa ukabwera kudzawononga dziko loipali n’kubweretsa paradaiso padziko lapansi. Kodi kuphunzira buku limeneli kukuthandizani bwanji?
40 Satana akufuna kukusiyitsani kukhulupirira Ufumu wa Mulungu. Koma Yehova akufuna kukuthandizani kuti mukhale ndi chikhulupiriro cholimba chimene chingakutetezeni. (Aef. 6:16) Choncho, tikukulimbikitsani kuti muzipempherera thandizo la Yehova pamene mukuphunzira bukuli. Nthawi zonse muzidzifunsa kuti, ‘Kodi ndimaona kuti Ufumu wa Mulungu ndi weniweni?’ Ngati panopo mumaona kuti Ufumuwu ndi weniweni ndiye kuti mukhoza kukhala m’gulu la anthu okhulupirika omwe azidzatumikira Ufumuwu pa nthawi imene anthu onse azidzaona kuti Ufumuwu ndi weniweni ndipo ukulamulira.
^ ndime 7 Kuti mudziwe zambiri za a Grew, a Stetson ndi a Storrs, werengani buku lakuti Jehovah’s Witnesses
^ ndime 15 Ophunzira Baibulo ankaona kuti ayenera kusiya kugwirizana ndi magulu achipembedzo amene ankagwirizana ndi dzikoli. Koma kwa zaka zambiri ankaonabe kuti ngati munthu amakhulupirira dipo komanso ndi wodzipereka kwa Mulungu ndiye kuti ndi m’bale wawo wachikhristu, ngakhale atakhala kuti si Wophunzira Baibulo.
^ ndime 17 Mfundo imodzi imene inachititsa kuti machenjezo ngati amenewa akhale opanda mphamvu inali yakuti machenjezowa kwenikweni ankapita kwa kagulu ka nkhosa ka 144,000. M’mutu 5 tidzaona kuti chisanafike chaka cha 1935, anthu ankakhulupirira kuti “khamu lalikulu” lofotokozedwa pa Chivumbulutso 7:9, 10, lidzapangidwa ndi anthu ambirimbiri a m’matchalitchi amene amati ndi achikhristu. Gulu limeneli lidzakhala gulu lachiwiri limene lidzalandire mphoto yawo kumwamba chifukwa chogwirizana ndi Khristu ngakhale kuti adzachita zimenezi nthawi itatha kale.
^ ndime 31 M’mwezi wa September chaka cha 1920, m’magazini ya The Golden Age (yomwe masiku ano timati Galamukani!) munatuluka nkhani yapadera imene inafotokoza mmene Akhristu anazunzidwira pa nthawi ya nkhondo ku Canada, England, Germany ndi ku America. Ena mwa Akhristuwa ankazunzidwa mwankhanza kwambiri. Komatu nkhondo ya padziko lonse isanachitike, zinthu ngati zimenezi sizinkachitika kwenikweni.
^ ndime 36 Kwa zaka zambiri magazini ya Nsanja ya Olonda inkalembedwa n’cholinga chophunzitsa Akhristu a m’kagulu ka nkhosa okha.
Onaninso
“Ndani Kwenikweni Amene Ali Kapolo Wokhulupirika ndi Wanzeru?”
Nkhaniyi ikusintha zimene tinkakhulupirira ponena za kapolo wokhulupirika ndi wanzeru. Ikusonyeza kuti sitingakhale pa ubwenzi ndi Mulungu popanda kapoloyu.